दरियाव महाराज के 257 वें मोक्ष दिवस पर तैरी तपस्याकृत ईंट
भास्कर संवाददाता। मेड़ता सिटी।
दरियावखेजड़ा आश्रम में शुक्रवार को अंतरराष्ट्रीय रामस्नेही संप्रदाय के संस्थापक आचार्य आदि दरियाव महाराज का 257 वां मोक्ष दिवस संत पांचाराम महाराज के सान्निध्य में मनाया गया। शुक्रवार सुबह 9 बजे वाणीजी की महाआरती का कार्यक्रम शुरू हुआ। इस अवसर पर पांचाराम महाराज ने कहा कि दरियाव महाराज ने अपनी साधना शक्ति एवं भक्ति से अनेक जीवों को जगाकर आध्यात्मिक मार्ग की ओर प्रेरित किया। उनका जीवन निराला अद्वितीय था। संतों का अवतार जीवों के कल्याण के लिए होता है। वो ही जीवों का उद्धार करते है। संत का जीवन परोपकारी होता है। वो मन, वचन एवं कर्म से सात्विक होते हैं। संत ही सांसारिक भौतिकवादी चकाचौंध जीवन से दूर रह कर समाज को उचित दिशा प्रदान करते है। उन्होंने कहा कि मनुष्य को सत्य के मार्ग पर अडिग रहना चाहिए। सत्संग के सिद्धांत को जीवन में धारण करने से सुधार होता है। मनुष्य में दया, धर्म एवं परमात्मा के प्रति प्रेम भाव होना चाहिए। इस मौके पर हरिदास, भरतदास, रमताराम, साध्वी जिमनाबाई, सिंवरीबाई, भीखाराम अजनबी, भंवरूराम खोजा, नाथूराम, रामपाल ग्वाला, नारायणराम देशवाल, जगदीश घांची, अंबालाल घांची, हुक्मीराम घटेला, रूपाराम रियाड़, रामचंद्र गौरा, देवाराम थिरोदा आदि मौजूद थे।
रेण. चमत्कारीईंट को तैराते संत बस्तीराम शास्त्री।
मेड़ता सिटी| सातदिवसीय श्रीमद् भागवत गीता ज्ञान यज्ञ कलश यात्रा के साथ शुभारंभ हुआ। प्रेमनगर स्थित शिव मंदिर प्रांगण से शुक्रवार को सुबह गाजे-बाजे के साथ कलश यात्रा निकली। जो मुख्य मार्गों से होते हुए पुन: कथा स्थल पहुंची जहां पर श्रीमद् भागवत की महाआरती कर विधिवत कथा का शुभारंभ हुआ। आयोजक नृसिंह राम पारीक ने बताया कि सात दिवसीय कथा के दौरान सुनील महाराज प्रतिदिन सुबह सवा 11 बजे मंदिर परिसर में भागवत कथा का रसपान करवाएंगे। कलश यात्रा के दौरान दौलतराम गोदारा, बलदेव चौधरी, नोरतमल टेलर, प्रहलादराम तानण, भीखाराम दाधीच, गजान्द तिवाड़ी, रामअवतार दाधीच, रामप्रसाद दाधीच आदि श्रद्धालु मौजूद थे।
bho_Deva hin_Deva hin_Deva hin_Deva awa_Deva